b"\n_START_ARTICLE_\nVieno kino vargai Kinijoje\n_START_PARAGRAPH_\nVieno kino vargai Kinijoje (Les tribulations d'Un chinois en Chine) \xe2\x80\x93 pranc\xc5\xabz\xc5\xb3 ra\xc5\xa1ytojo \xc5\xbdiulio Verno romanas, para\xc5\xa1ytas 1879 metais.\n_START_SECTION_\nSiu\xc5\xbeetas\n_START_PARAGRAPH_\n\xc5\xa0i knyga pasakoja apie \xc5\xa0anchajaus gyventoj\xc4\x85 Kin Fo. \xc5\xa0is kinas yra labai nelaimingas, nepatenkintas gyvenimu net jo turtai jam neteikia laim\xc4\x97s. Jo su\xc5\xbead\xc4\x97tin\xc4\x97 Le U yra vienintel\xc4\x97 kuri sugeba pralinksminti Kin Fo._NEWLINE_Kin Fo gyvena dideliame name \xc5\xa0anchajuje. Jo mokytojas yra filosofas Vangas. Taiping\xc5\xb3 kar\xc5\xb3 dalyvis._NEWLINE_Vien\xc4\x85 dien\xc4\x85 pagrindinis herojus gauna lai\xc5\xa1k\xc4\x85 i\xc5\xa1 JAV, kad jis bankrutuoja. Su\xc5\xbeinoj\xc4\x99s \xc5\xa1i\xc4\x85 naujien\xc4\x85 Kin Fo i\xc5\xa1kart nueina \xc4\xaf draudimo bendrov\xc4\x99 \xe2\x80\x9e\xc5\xa0imtas met\xc5\xb3\xe2\x80\x9c ir apdraud\xc5\xbeia savo gyvyb\xc4\x99 200 000 doleri\xc5\xb3. Taip pat sutaria, kad jei jis mirs iki bir\xc5\xbeelio 30 d. \xc5\xa1ie pinigai atiteks jo su\xc5\xbead\xc4\x97tinei Le U (150 000) ir Vangui (50 000). Gr\xc4\xaf\xc5\xbe\xc4\x99s namo Kin Fo pasikvie\xc4\x8dia filosof\xc4\x85 ir papra\xc5\xa1o j\xc4\xaf u\xc5\xbemu\xc5\xa1ti, o kad \xc5\xa1iam nieko neatsitikt\xc5\xb3 para\xc5\xa1o ra\xc5\xa1tel\xc4\xaf, kad sutinka mirti. Po keleto dien\xc5\xb3 taip ir nenu\xc5\xbeud\xc4\x99s savo mokinio taipingas dingsta._NEWLINE_Kin Fo netrukus gauna \xc5\xbeini\xc4\x85, kad visai jis nebankrutavo, prie\xc5\xa1ingai dabar jis dar turtingesnis. Po \xc5\xa1itokios naujienos Kin Fo jau nebenori mirti, bet Vangas to gi ne\xc5\xbeino. Draudimo kompanijos vadovas i\xc5\xa1kart paskiria asmens sargybinius savo klientui\xc2\xa0\xe2\x80\x93 pusbrolius Kr\xc4\x97ig\xc4\x85 ir Fri. Po keli\xc5\xb3 dien\xc5\xb3 jie trys su niekam tikusiu Kin Fo liokajumi Sunu i\xc5\xa1keliauja ie\xc5\xa1koti Vango._NEWLINE_Bekeliaudami po Kinij\xc4\x85 jie pamato daug gra\xc5\xbei\xc5\xb3 miest\xc5\xb3, kuriuos autorius puikiai apra\xc5\xa1o ir \xc5\xa1tai viename mieste jie pamato Vang\xc4\x85, b\xc4\x97ga jo gaudyti, bet \xc5\xa1is pasprunka ir \xc4\xaf\xc5\xa1ok\xc4\x99s \xc4\xaf up\xc4\x99 nusk\xc4\x99sta. Tada Kin Fo nukeliauja \xc4\xaf Kinijos sostin\xc4\x99 Pekin\xc4\x85 ir pradeda ruo\xc5\xa1tis vestuvi\xc5\xb3 ceremonijai. Ir kaip tik t\xc4\x85 dien\xc4\x85 kai vestuv\xc4\x97s tur\xc4\x97jo \xc4\xafvykti mir\xc5\xa1ta imperatorien\xc4\x97s vyras, i\xc5\xa1kart paskelbiamas gedulas ir vestuv\xc4\x97s nebegali \xc4\xafvykti. Nusimin\xc4\x99s Kin Fo pradeda ruo\xc5\xa1tis kelionei atgal \xc4\xaf \xc5\xa0anchaj\xc5\xb3, bet netik\xc4\x97tai gauna lai\xc5\xa1k\xc4\x85 i\xc5\xa1 filosofo, kuriame \xc5\xa1is prane\xc5\xa1a, kad mir\xc5\xa1ta, o jo ra\xc5\xa1tel\xc4\xaf \xc4\xafdav\xc4\x99s taiping\xc5\xb3 vadui, \xc5\xbeiauriam nusikalt\xc4\x97liui \xc5\xa0eo Linui._NEWLINE_Persigand\xc4\x99s herojus i\xc5\xa1kart i\xc5\xa1skuba ie\xc5\xa1koti nusikalt\xc4\x97lio. Keliauja per j\xc5\xabras, \xc5\xbeem\xc4\x99. Kol prie did\xc5\xbeiosios kin\xc5\xb3 sienos ateina bir\xc5\xbeelio 30 diena. Jo sargybiniai gr\xc4\xaf\xc5\xa1ta atgal \xc4\xaf \xc5\xa0anchaj\xc5\xb3. Vos tik jiems nujojus Kin Fo ir Sun\xc4\x85 pagrobia \xc5\xa0eo Lino gauja ir nugabena\xe2\x80\xa6 \xc4\xaf \xc5\xa0anchaj\xc5\xb3._NEWLINE_Pasirodo filosofas Vangas, nor\xc4\x97damas kad jo mokinys suprast\xc5\xb3 koks gra\xc5\xbeus gyvenimas, sugalvoja \xc5\xa1\xc4\xaf spektakl\xc4\xaf. Jis per\xc4\x97m\xc4\x97 \xc5\xbeini\xc4\x85 kad Kin Fo nebankrutavo ir net nesireng\xc4\x97 jo nu\xc5\xbeudyti._NEWLINE_Suprat\xc4\x99s k\xc4\x85 rei\xc5\xa1kia gyvenimas Kin Fo laimingas susituokia su Le U ir ilgai bei laimingai gyvena."